open-index/open-wikipedia-markdown huggingface dataset:
Ove Eriksen

**Ove Yngvar Eriksen** (født 1944) er en norsk sportsjournalist som var ansatt i NRK en årrekke. Han var NRKs hovedkommentator innen skøyter (fra 1991/1992-sesongen), sykkel og svømming fra 1993 samt bryting fra 1992. 

## TV-karriere
Eriksen var opprinnelig ansatt i NRKs distriktsredaksjon i Telemark, Buskerud og Vestfold. Han var programleder for programmet ''Norge Rundt'' i 1988. Han erstattet siden blant annet Knut Bjørnsen som skøytekommentator i NRK Sport. I sin første jobb som skøytekommentator for NRK i november 1991 kommenterte han sammen med Gisle Espeland og Kay Stenshjemmet, i et løp hvor Johann Olav Koss falt. Han har også hatt oppdrag som reporter, blant annet under VM i friidrett i Göteborg i 1995, der han ble den første som fortalte Gwen Torrence at hun var diskvalifisert fra konkurransen etter å ha vært den første over målstreken på 200 m.

Den 11. november 2006 fikk Eriksen et illebefinnende under 2. dag av åpningsstevnet av verdenscupen på skøyter 2006/07 i Heerenveen. Hovedpulsåren i magen hadde sprukket. Operasjonen var vellykket og Eriksen ble rehabilitert.

Eriksen omtaler sin vanskeligste jobb noensinne var å kommentere VM-finalen i svømming hvor Alexander Dale Oen tok sitt VM-gull *på grunn av alle de sterke følelsene*, ettersom dette bare var tre dager etter terrorangrepene i Norge 2011.

Under Sommer-OL 2012 i London kommenterte han i sine 13. olympiske leker. Hans første OL var i 1988. Han kommenterte Jon Rønningens andre OL-gull i bryting under Sommer-OL 1992 i Barcelona, noe som han sier nok er det aller største øyeblikket i min kommentatorkarriere. Eriksen setter denne prestasjonen som en av de aller største prestasjonene i norsk idrettshistorie. Videre var han NRKs kommentator under hurtigløp på skøyter under Vinter-OL 1994 Lillehammer, hvor det ble tre gull og tre verdensrekorder til Johann Olav Koss. Andre personlige store kommentatorøyeblikk han har fått kommentere direkte for NRK er Geir Karlstads OL-gull i Albertville 1992 på 5000 meter, og Thor Hushovds VM-gull i landeveissykling i 2010 i Australia. Eriksen har også kommentert ved flere åpnings- og avslutningsseremonier under de Olympiske leker på NRK TV.

Før skøytesesongen 2012/13 forteller han at det var litt vanskelig å finne motivasjonen, tok han det som et signal på at det var på tide å slutte. Hans siste mesterskap som kommentator ble enkeltdistanse-VM på skøyter i 2013 i Sotsji, hvor han hadde Even Wetten med som ekspertkommentator.

## Bokutgivelse
I 2018 utga han boka *Murukleiven* på Kolofon forlag på papir og Cappelen Damm på lydfil.

## Familie
Ove Eriksen er sønn av bryteren Aage Eriksen som tok en sølvmedalje under Sommer-OL 1948 i London. Faren deltok også under Sommerlekene i 1952 i Helsingfors.

## Referanser




## Eksterne lenker
*
Hòa Bình-demningen

**Hòa Bình-demningen** er en demning med et vannkraftverk i elva Da i Vietnam, nær byen Hòa Bình] 60-70 km sør for Hanoi. Kraftverket har en installert effekt på 1&nbsp;920 MW, mens største (brutto) vannkraftkapasitet er 1&nbsp;960 MW, fordelt på åtte turbiner. Årsproduksjonen av elektrisk kraft er 8,16 TWh. Demningen er 128 meter høy og 670 meter lang. Reservoaret er på 208 km² overflateareal, og har en vannmengde på 9 km³ (9 mrd m³).  Hele anlegget stod ferdig i 1994.

## Eksterne lenker
* Industcards – «Hydroelectric power plants in Vietnam».
Sơn La-demningen

**Sơn La-demningen** er en demning med vannkraftverk under bygging ved elva Da i det nordlige Vietnam, nær byen Sơn La. Kraftverket vil få en installert effekt på 2&nbsp;400 MW, fordelt på seks turbiner. Demningen blir 177 meter høy og reservoaret blir på 44&nbsp;043 hektar overflateareal. 

Utbyggingen startet i 2005
, og hele anlegget skal stå ferdig i 2012. Generator nr 1 ble idriftsatt med vellykket test i desember 2010.

Det har vært sterke protester mot utbyggingen, som gir en oversvømming som fører til flytting av minst 100.000 personer i Vietnam. 

## Referanser


## Eksterne lenker
* Industcards – «Hydroelectric power plants in Vietnam».
Yali-demningen

**Yali-demningen** er en demning med et vannkraftverk i elva Se San i Vietnam, en sideelv til Mekong. Vannkraftverket ligger ved Gia Lai, 70&nbsp;km fra grensen til Kambodsja. Kraftverket har en installert effekt på 740 MW, fordelt på fire russiske turbiner. Årsproduksjonen av elektrisk kraft er 3,7 TWh. Hele anlegget ble påbegynt i 1993 og stod ferdig i 2001.

Det har vært sterke protester mot utbyggingen, som gir en oversvømming som førte til flytting av minst 8.500 personer i Vietnam, mens 55.000 personer nedstrøms i Kambodsja fikk redusert vannkvalitet, tap av fiskerier, eller andre negative følger. Likefullt ble nye demninger foreslått i 2009.

## Referanser


## Eksterne lenker
* Industcards – «Hydroelectric power plants in Vietnam».
Dnistrovskademningen

**Dnistrovskademningen**, også kalt *Dnister vannkraftverk*, er en demning og et vannkraftverk midtveis i elva Dnister i Ukraina, ovenfor Mogilev-Podolsk. Kraftverket har en installert effekt på 702 MW, fordelt på seks turbiner. Anlegget stod ferdig i 1983. Demningen er en jordfyllingsdam.

## Eksterne lenker
* Industcards – «Hydroelectric power plants in Ukraine».
House of Pain

**House of Pain** var en irsk-amerikansk hip-hopgruppe som ga ut tre album på 1990-tallet. Gruppen er best kjent for singelen "Jump Around" fra 1992. Denne hiten kom på tredjeplass i USA, sjette i Irland og åttendeplass i Storbritannia.

## Eksterne lenker
* 
* 
*
Tasjlyk vannkraftverk

**Tasjlyk vannkraftverk** er et vannkraftverk i Juzjnoukrainsk i Ukraina. Kraftverket er et såkalt pumpekraftverk og har en installert effekt på 906 MW, som for tiden er under utvidelse til 1&nbsp;378 MW. Det stod ferdig i 1983, men utvidelsesprogrammet ble startet i 2007. Kraftverket ligger like ved Sør-Ukraina kjernekraftverk, og utnytter fallhøyden mellom kjernekraftverkets kjølevannsbasseng og elva Søndre Bug.

## Eksterne lenker
* Industcards – «Hydroelectric power plants in Ukraine».
Rockville (Maryland)

**Rockville** er en by i delstaten Maryland i USA. Den er hovedstad i Montgomery County og har 60&nbsp;734 innbyggere (2008). Det er den nest største byen i Maryland, etter Baltimore.

## Vennskapsbyer
*Jiaxing, Kina
*Pinneberg, Tyskland

## Referanser


## Eksterne lenker
*
Mr. Capone-E

**Mr. Capone-E** er en amerikansk rapper fra California.

Startet det uavhengige plateselskapet Hi Power Music i 2002, hvor han ga ut sitt første album *Dedicated 2 the Oldies*. Han har signert flere kjente artister som Lil' Flip, Bizzy Bone, Mr. criminal og Bad Azz.

Andre artister i hans selskap er Malow Mac, Miss Lady Pinks, Mr. Silent, Stomper og den Texas-baserte hiphop-gruppen Southern Kappin' Soldiers.

Han har jobbet med kjente rappere som: Snoop Dogg, The Game, Bone Thugs-n-Harmony, WC, Lil Eazy-E og Twista.

## Diskografi
* *Mr. Capone-E & the Southsiders* (2000)
* *Last Man Standing* (2001)
* *Dedicated 2 the Oldies* (2003)
* *Always and Forever* (2004)
* *A Soldier's Story* (2006)
* *Don't Get It Twisted*
* *Dedicated 2 the Oldies 2* (2007)
* *Still Connected* (med Lil' Flip) 
* *Love Jams* (2008)
* *Diary of a G* (2009)
* *The Lost Chapters*
* *The Blue Album* (2010)
* *Gang Stories*
* *South Side’s Most Wanted* (med Mr. Criminal) (2011)
* *Tears of a Soldier*

## Eksterne lenker
* 
*
Torgeir Gråtrud

**Torgeir Gråtrud** (født 1962) er en pensjonert norsk generalmajor i Hæren og tidligere sjef for Forsvarets spesialstyrker. 

## Karriere
Gråtrud har vært sjef for Hærens jegerkommando og Forsvarets spesialkommando i Rena leir og var styrkesjef for spesialstyrkene i Afghanistan ved fire deployeringer. Han har senere hatt stillingen som sjef for det norske teamet ved USCENTCOM/USSOCOM i Tampa, Florida USA. I 2012 ble han den første sjefen for Spesialoperasjonsavdelingen (NORSOCOM), Forsvarsstabens operative ledelse for Forsvarets spesialkommando og Marinejegerkommandoen. Fra sommeren 2013 til han i august 2016 begynte i Etterretningstjenesten, var han Assistant Chief of Staff J5 Plans ved NATO hovedkvarteret ved Joint Force Command Brunssum i Nederland.

I statsråd 2. juni 2017 ble han utnevnt til generalmajor i Hæren og ble beordret til stillingen som sjef for Forsvarets spesialstyrker. Han overtok stillingen 1. september 2017 og satt i den frem til han gikk av med pensjon 27. april 2022.
   
## Utmerkelser
Gråtrud ble i 2012 tildelt St. Olavsmedaljen med ekegren «for på fremragende måte å ha utvist personlig tapperhet og ledelse under kamp i internasjonale operasjoner i Afghanistan i 2005 og 2007.» Han ble med det den første mottakeren for handlinger foretatt etter andre verdenskrig.

I 2016 ble Gråtrud tildelt NATO meritorious service medal «for hans fremragende lederegenskaper, samt hans eksepsjonelle bidrag knyttet til Natos aktiviteter.» 

Videre er Gråtrud tildelt Forsvarsmedaljen med laurbærgren, Forsvarsmedaljen med to stjerner, Forsvarets medalje for internasjonale operasjoner med to stjerner, Forsvarets operasjonsmedalje (Afghanistan), Hærens vernedyktighetsmedalje med tre stjerner, FN-medaljen (UNIFIL), Afghanistan Campaign Medal (USA), NATO-medaljen (for Tidligere Jugoslavia, Kosovo og Afghanistan), Medal of Merit i sølv (Latvia),  Forsvarets medalje for feltsport, Forsvarets medalje for skyting og Nijmegenmedaljen.

## Referanser
Bakhjulsdrift

**Bakhjulsdrift** eller **bakhjulstrekk** vil si at et kjøretøy har sin drivkraft mot bakken overført via bakre hjul. Så godt som alle tohjulte kjøretøyer&nbsp;– som sykler, scootere og motorsykler&nbsp;– bruker bakhjul som drivhjul, mens personbiler og varebiler også kan ha forhjulsdrift eller firehjulsdrift. Bakhjulsdrevne kjøretøy blir skjøvet fremover av bakhjulene, mens forhjulsdrevne kjøretøy blir trukket.

Forhjulsoppheng og kraftoverføringsmidler som kunne håndtere både trekkraft og styring på samme hjulpar var komplisert og dyrt å produsere, derfor var bakhjulsdrift den foretrukne løsningen for biler i nesten 100 år. Det fantes biler med forhjulstrekk i vanlig produksjon fra omkring 1930, men det ble først populært fra 1960-årene.

Den vanligste motorplasseringen på bakhjulsdrevne biler er foran, men det finnes også biler med motoren plassert i midten eller bak. Volkswagen Type 1 (bedre kjent som «Boble») er et kjent eksempel på det siste. Biler og busser med motoren bak har alltid bakhjulsdrift.
Kyiv vannkraftverk

**Kyiv vannkraftverk** ved  Kyiv-demningen er to integrerte vannkraftverk ved byen Kyiv, som får vannkraft fra en egen jordfyllingsdam i elva Dnipro i Ukraina. Deler av produksjonen kommer fra et pumpekraftverk og deler fra et tradisjonelt vannkraftverk 25 km nedenfor pumpeverket. Vannføringen fra demningen er 14&nbsp;440 m³/sek, og vertikal fallhøyde inntil 12,0 meter. Pumpekraftverket bruker det oppdemmede reservoaret på 3 km³ til vannkraftverket som sitt nedre reservoar. Totaleffekten er 603 MW.

Det tradisjonelle vannkraftverket har en installert effekt på 378 MW fordelt på 20 turbiner, mens pumpekraftverket yter 235 MW (netto 135 MW) fordelt på 6 turbiner. Årsproduksjonen er inntil 625 GWt elektrisk kraft. Damanlegget stod ferdig i 1968, mens pumpekraftverket stod ferdig i 1972. Demningen har sluser for elvetrafikk.

## Eksterne lenker
* 
* Industcards – «Hydroelectric power plants in Ukraine».
* Kyiv HHP - UkrHydro.
Jostein Gripsrud

**Jostein Gripsrud** (født 1952) er en norsk medieviter. Han er professor (dr. philos) i medievitenskap ved Universitetet i Bergen.  

## Bakgrunn

I 1979 ble han alvorlig skadet i en stupeulykke nord i Sverige. Han holdt også på å drukne og ble reddet av kameraten Horace Engdahl. Gripsrud ble liggende ti måneder på sykehus og fikk varige men.

Gripsrud tok sin hovedfagseksamen i nordisk språk og litteratur ved UiB i 1979. Han var universitetslektor i norsk språk og litteratur ved Stockholms universitet i 1980 og 1981, før han ble forskningsstipendiat ved UiB. Han tok doktorgraden i 1988 på to avhandlinger (publisert som to bøker) om norske folkebevegelser og teatermediet mellom 1890 og 1940. 

## Virke
Fra 1984 var han som universitetsstipendiat den første fra humaniora ved det nye instituttet for medieforskning ved UiB, og ble førsteamanuensis der fra 1988 og professor i 1991. 

Gripsrud har forelest ved en lang rekke institusjoner på flere kontinenter og har hatt flere lengre forskningsopphold internasjonalt. Han var bl.a. gjesteforsker ved USC og UCLA i 1987, igjen ved UCLA i 1993, i Paris 2008-10 (mest ved det norske senteret ved Maison des Sciences de l'Homme), i Brussel 2011 (som vinner av prisen International Franqui Chair, knyttet til Vrije Universiteit Brussels, Université Libre de Bruxelles og Universiteit Gent) og ved Helsingfors universitet 2017–18 som mottaker av the Helsingin Sanomat Fellowship ved the Helsinki Collegium for Advanced Studies.  

Gripsrud har publisert bøker og artikler særlig om teater, populærlitteratur, filmhistorie, TV, journalistikk, populærmusikk, medie- og kulturpolitikk – samt relevant samfunns- og kulturteori for alle disse medier, genre og kulturelle former. Han har ledet en rekke nasjonale og internasjonale forskningsprosjekter, for tiden SCANPUB - The Immigration Issue in Scandinavian Public Spheres 1970 - 2020.

I tillegg har Gripsrud vært involvert i kulturpolitisk arbeid, blant annet har han vært medlem av den norske UNESCO-kommisjonen og leder av Allmennkringkastingsrådet. Gripsrud er dessuten en aktiv mediekommentator og var fast spaltist i Dagens Næringsliv fra 1998 til 2011.

Han skrev manus for og var programleder i tv-serien «Kulturell uorden» (seks episoder) som gikk i to NRK- kanaler våren 2003. Han tok initiativet til og var første ansvarlige redaktør for nettmagasinet Vox Publica, et forum for *«alle som interesserer seg for demokrati og ytringsfrihet»*.

## Bibliografi (utvalg)
* *The Dynasty Years: Hollywood Television and Critical Media Studies* (1995)
* *Television and Common Knowledge* (1999)
* *Mediekultur, mediesamfunn* (1999)
* *Understanding Media Culture* (2002)
* ''Allmenningen. Norsk offentlighets historie' (redaktør og bidragsyter) (2017)

## Referanser


## Eksterne lenker

* Om Jostein Gripsrud, fra UiB
Phoenicococcidae

* *[[Phoenicococcus marlatti]]*

**Phoenicococcidae** er en familie med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner. Gruppen omfatter bare arten *[[Phoenicococcus marlatti]]*, som hittil ikke har latt seg plassere i andre skjoldlus-familier.

## Utseende
*[[Phoenicococcus marlatti]]* er en liten skjoldlus, voksne hunner ca. 1,5 mm lange, ovale og noe flate. De er røde eller rødbrune på farge, gjerne mer eller mindre dekket av et hvitt vokslag, men dette slites lett av. Beina er helt bortreduserte og av antennene er det bare ett lite ledd igjen.

## Levevis
Som mange andre skjoldlus, går utviklingen gjennom tre nymfestadier hos hunnene og fem hos hannene. Under gunstige forhold tar hele livssyklusen ca. 60 dager, og man finner gjerne flere overlappende generasjoner sammen. Denne arten lever på palmer, helst på daddelpalmer (*Phoenix* spp.) men også på andre arter. Skjoldlusene sitter helst på de lyse områdene ved roten av palmebladene, men kan også finnes på avdekte røtter.

## Utbredelse
I dag er *[[Phoenicococcus marlatti]]* vidt utbredt, og forekommer i Nord- og Sør-Amerika, den palearktiske sone og Sørøst-Asia. Trolig stammer den opprinnelig fra Nord-Afrika, men er spredt vidt med palmer som har blitt transportert av mennesker.
I Europa finnes den i sørvest.

## Systematisk inndeling

* ordenen Nebbmunner, Hemiptera
** underordenen Plantelus, Sternorrhyncha
*** overfamilien Skjoldlus, Coccoidea
**** familien Phoenicococcidae
***** *[[Phoenicococcus marlatti]]* Cockerell, 1899 – eneste kjente art

## Kilder
* Liste over alle beskrevne arter
* Phoenicococcidae på ScaleWeb
* Fauna Europaea, utbredelsesdatabase over europeiske dyr 

## Eksterne lenker
*
Kanivdemningen

**Kaniv-demningen** er en jordfyllingsdam med et vannkraftverk i elva Dnipro i Ukraina, ved småbyen Kaniv og ikke langt fra storbyen Tsjerkasy. Anlegget for også vann fra Krementsjuk-reservoaret via en underjordisk tilførselstunnel.

Kraftverket har en installert effekt på 434 – 444 MW, fordelt på 24 små turbiner. Vertikal fallhøyde er inntil 14,8 meter, og vannføringen på stedet er ca. 22.730 m³/sek. Anlegget stod ferdig i 1975. Årsproduksjonen er 820 – 970 GWh (0,82 – 0,97 TWh). Et utvidelsesprogram ble stoppet i 1994 på grunn av pengemangel.

## Eksterne lenker
* Industcards – «Hydroelectric power plants in Ukraine».
* Kaniv HPP - UkrHydro.
Willem Visser ’t Hooft

**Willem Visser 't Hooft** (født 20. september 1900 i Haarlem i Nederland, død 4. juli 1985 i Genève i Sveits) var en nederlandsk reformert teolog og kirkeleder. Han ble i 1948 den første generalsekretæren i Kirkenes verdensråd.

## Liv og virke
Visser 't Hooft studerte teologi ved universitetet i Leiden og gikk deretter over i en karriere i diverse økumeniske fora i Nederland og internasjonalt. Han var blant annet en periode leder for World Christian Student Federation. Under andre verdenskrig støttet han den tyske bekjenneseskirken som stod i opposisjon til nazistene. Da Kirkenes verdensråd ble stiftet i 1948 var han en av foregangsmennene, og ble organisasjonenes første generalsekretær. Han stod i stillingen helt fram til 1966.

Visser 't Hooft mottok flere utmerkelser. I 1958 fikk han det store fortjenestekorset (*Große Verdienstkreuz der Bundesrepublik Deutschland*) fra Tyskland, i 1959 ble han ridder av den franske æreslegionen, i 1966 fikk han de tyske bokhandleres fredpris, i 1967 Sonningprisen, i 1968 ble han ærespresident i det økumeniske organet Vollversammlung og i 1977 ble han tildelt *Den hansiske Goetheprisen*. Han publiserte en mengde bøker. 
Visser 't Hooft døde i 1985 i Genève, en by han da hadde blitt æresborger i.

## Referanser


## Eksterne lenker
*  Biografi i Biographisch-Bibliographisches Kirchenlexikon.
Historikk over verdensmesterskapsrekorder på 10 km/20 km kappgang

Dette er en liste over utviklingen av mesterskapsrekorder for **[[kappgang|10 km og 20 km kappgang]]** ved verdensmesterskapene i friidrett utendørs.

## Herrer
### 20 km

## Damer
### 20 km

### 10 km
Rød skogsmaur

**Røde skogsmaur** (*Formica rufa*) er en gruppe maur i slekten skogmaur (*Formica*). De finnes helst nær eller i barskog og bygger de velkjente maurtuene av barnåler.

## Utbredelse
Røde skogsmaur finnes nær sagt over hele kloden, vanligvis i barskog.

## Utseende
Røde skogsmaur er rødlig brune med mørkere brunsvart farge, mellom 4 og 11&nbsp;mm lang. De utgjør en liten gruppe svært like arter som er vanskelig å skille fra hverandre.

## Levevis
Røde skogsmaur er vanlig i skogtrakter, helst i barskog, hvor de lever eusosialt i store samfunn i maurtuer som de bygger av strå, små pinner og ikke minst barnåler. Maurtuene kan bli store med hundretusenvis av individer. Kolonien kan ha drabanttuer, det vil si at det kan være et samfunn med flere større og mindre tuer, med maurstier imellom. Slike kolonier kan bestå av over én million individer. Vanligvis går det flere stier ut fra hver tue. Stiene kan strekke seg opptil hundre meter fra tuen, vanligvis ender de hos en bladluskoloni, eksempelvis i et tre. Bladlusene utsondrer en væske (honningdugg) fra en kjertel på ryggen, denne blir spist av maurene som samtidig beskytter bladlusene mot predatorer (rovdyr). Larvene i maurtuen lever av insekter og andre mindre dyr.
 
Maur danner samfunn med arbeidere (sterile hunner), hanner og dronninger (fertile hunner). Hver tue kan ha flere dronninger. I mai og juni skjer svermingen, vingede hanner og hunner (dronninger) svermer ut og parer seg i luften. De befruktede dronningene vil danne nye samfunn.

Overvintringen skjer dypt ned i tuen, som kan gå et par meter dypt. Tidlig om våren kommer maurene opp på tuen, om det er kaldt er de passive, men straks solen varmer opp maurene blir de aktive.

## Galleri

Fil:Formica.rufa5.-.lindsey.jpg‎|Kolonien eller maurtuen til rød skogmaur (*Formica rufa*) 
Fil:Formica rufa - rød skogsmaur.jpg|rød skogsmaur - Formica rufa

## Litteratur
* Douwes, P.; Abenius, J.; Cederberg, B. & Wahlstedt, U. 2012. *Steklar: Myror och getingar. Hymenoptera: Formicidae–Vespidae* Nationalnyckeln till Sveriges flora och fauna 133 sider. ISBN 978-91-88506-78-8
* Hågvar, Sigmund. 1998. *Norske maurs forunderlige liv.* Norsk entomologisk forening. Insekt-Nytt 23 (2)] side 5-51.
* Sandhall, Åke. (norsk oversettelse: Olsvik, Hans) *Cappelens naturhåndbøker: Småkryp.* Cappelen. Side 158. ISBN 82-02-13551-6

## Eksterne lenker
*  
* Norges veps, maur, humler og bier Norsk side (mest om maur.)
Tatjana Tsjernova

**Tatjana Sergejevna Tsjernova** (russisk: Татьяна Сергеевна Чернова; født 29. januar 1988 i Krasnodar) er en russisk friidrettsutøver som konkurrerer i mangekamp.

## Idrettskarriere
Tjernova slo igjennom i ungdoms-VM i 2005 der hun vant gull. Året etter deltok hun i junior-VM, der hun også tok gull. I VM 2007 i Osaka måtte hun bryte konkurransen og fikk ikke noe resultat.

I 2008 deltok hun i innendørs-VM i Valencia, der hun ble nummer sju i femkamp. Hun deltok også i OL 2008 i Beijing, der hun først havnet på fjerdeplass. Men etter at hun som ble nummer to, ukrainske Ljudmila Blonska, ble diskvalifisert for doping, gikk bronsemedaljen til Tsjernova. Etter retesting av Tsjernovas dopingprøve fra lekene i 2008, ble også hun diskvalifisert for doping og fratatt medaljen.

I VM i friidrett innendørs 2010 i mars fikk hun bronse i femkamp, og senere på året, i EM i friidrett 2010 i Barcelona ble hun nummer fire i sjukamp med 6512 poeng.

## Dopingdommer
Etter nye tester av prøvene tatt under VM i friidrett 2009 ble hun i januar 2015 dømt for doping (anabole steroider) av RUSADA, og hennes resultater fra 15. august 2009 til 14. august 2011 ble strøket. Hun ble også utestengt i to år fra 22. juli 2013. 

IAAF anket dommen inn for Den internasjonale voldgiftsretten for sport (CAS) i Lausanne i mars. CAS fant Tsjernova skyldig i bloddoping, og besluttet i november 2016 å utestengte henne i tre år og åtte måneder, fra 5. februar 2016, med fradrag for perioden 22. juli 2013 til 21. juli 2015, som hun hadde sonet tidligere. De besluttet også at hennes resultater i perioden 15. august 2011 til 22. juli 2013 skulle annuleres.

## Referanser


## Eksterne lenker
* 
*  Profil hos European Athletics
*  Profil hos All-Athletics
Zhou Chunxiu

**Zhou Chunxiu** (周春秀; pinyin: *Zhōu Chūnxiù*; født 15. november 1978 i Henan) er en kinesisk friidrettsutøver som konkurrerer i maraton.

Chunxiu deltok i OL 2004 i Athen der hun endte på 33.-plass. Hun deltok i sitt første verdensmesterskap i Helsingfors i 2005, der hun ble nummer fem.

Større suksess hadde hun i VM 2007 i Osaka, der ble det sølvmedalje. Samme år vant hun også London Marathon. I OL 2008 på hjemmebane i Beijing kom hun på tredjeplass, bare ett sekund fra sølvmedaljen.

## Referanser


## Eksterne lenker
*
Dawn Harper-Nelson

**Dawn Harper** (født 1984) er en amerikansk friidrettsutøver som konkurrerer i hekkeløp.

Harpers første internasjonale mesterskap var OL 2008, der hun deltok i 100 meter hekk. Storfavoritt til å vinne distansen var lagvenninnen Lolo Jones, som imidlertid kolliderte i nest siste hekk og havnet helt nede på sjuendeplass. I stedet ble det Harper som tok en uventet gullmedalje. Hun løp på 12,54, som også var ny personlig rekord. 

Hun testet positivt på hydroklortiazid 1. desember 2016, men forklarte dette med at hun hadde fått i seg stoffet via blodtrykksmedisin. USADA dømte henne derfor til 3 måneders utestengelse, gjeldende fra 1. desember 2016.

## Referanser


## Eksterne lenker
*
Conchaspididae

* *[[Asceloconchaspis]]*
* *[[Conchaspis]]*
* *[[Fagisuga]]*
* *[[Paraconchaspis]]*

**Conchaspididae** er en liten familie med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner.

## Utseende
De voksne hunnene er forholdsvis gjenkjennelige som insekter, med korte bein og tynne, 3-5 leddete antenner, og markert kroppssegmentering, særlig på bakkroppen. Beina (som mangler hos én art) når ut til kroppens ytterkant. Leggen og foten er sammenvokst. Kroppen er vanligvis dekket av et skjold av voks som er mer eller mindre kjegleformet, gjerne med kjøler som stråler ut fra toppen ("vulkanformet"). På farge er de som oftest hvite, også voks-skjoldet er hvitt.

## Levevis
Familien lever på en rekke ulike planter, mest på busker og trær, men også på orkidéer, vortemelk-planter og flere andre grupper. Hunnene går gjennom fire nymfestadier, hannene gjennom fem.

## Utbredelse
Familien finnes i alle økosoner bortsett fra Antarktis, men forekomsten i Australia og den palearktiske sone begrenser seg trolig til innførte arter. De fleste er tropiske, men familien forekommer også i et ganske kjølig klima i det sørlige Sør-Amerika. De finnes ikke i Europa.

## Systematisk inndeling

* ordenen Nebbmunner, Hemiptera
** underordenen Plantelus, Sternorrhyncha
*** overfamilien Skjoldlus, Coccoidea
**** familien Conchaspididae
***** *[[Asceloconchaspis milleri]]* Williams
***** slekten *[[Conchaspis]]* – 27 arter
***** *[[Fagisuga triloba]]* Lindinger – sørlige Sør-Amerika
***** *[[Paraconchaspis major]]* Mamet

## Kilder
* Liste over alle beskrevne arter
* Conchaspididae på ScaleWeb
* Fauna Europaea, utbredelsesdatabase over europeiske dyr 
## Eksterne lenker
*
Shirley Strickland

**Shirley Strickland** (født 18. juli 1925, død 11. februar 2004) var en australsk friidrettsutøver som konkurrerte på 1940- og 1950-tallet i sprint og hekkeløp. Hun deltok totalt i tre olympiske leker og vant sju medaljer.

Hennes første OL var London 1948, der hun tok bronse på både 100 meter og 80 meter hekk. Hun deltok også på det australske stafettlaget som kom på andreplass på 4 x 100 meter etter Nederland.

Hun tok sin første gullmedalje under OL 1952 i Helsingfors da hun vant 80 meter hekk. I tillegg ble det bronse på 100 meter.

Hun fikk enda bedre uttelling under OL 1956 i Melbourne. I tillegg til å forsvare gullet på 80 meter hekk deltok hun på laget som vant gull på 4 x 100 meter stafett.

I tillegg til den olympiske suksessen vant hun tre gull og to sølv under Samveldelekene i 1950. Etter den aktive karrieren arbeidet hun med det australske olympiske laget foran de olympiske lekene i 1968 og 1976.

## Referanser


## Eksterne lenker
* 
* Biografi
New York (magasin)

***New York*** er et amerikansk magasin som kommer ut hver uke. Det skrives om livet, kulturen, politikken og moten i New York by. Det ble grunnlagt i 1968 av Milton Glaser og Clay Felker som en konkurrent til *[[The New Yorker]]*.

Magasinet hadde en skarp i tone og er mer knyttet til moderne byliv og handel enn sine nærmeste konkurrenter, og ble en vugge for New Journalism, en betegnelse gitt av Tom Wolfe, medvirkende redaktør fra 1968 til 1976. Over tid fikk magasinet et mer nasjonalt i omfang, og publiserte mange bemerkelsesverdige artikler om amerikansk kultur av forfattere som Tom Wolfe, Jimmy Breslin, Nora Ephron, Pete Hamill, Jacob Weisberg, Michael Wolff, John Heilemann, Frank Rich og Rebecca Traister. Det var blant de første «livsstilsmagasinene» som var ment å appellere til både et mannlige og samtidig et kvinnelige publikum, og formatet og stilen har blitt etterlignet av mange amerikanske regionale og bypublikasjoner. 

Magasinet hadde et opplag på 406 237 eksemplarer i 2014. Det er sunket noe til 382 854 i 2024.

## Se også
* *[[The New Yorker]]*

## Referanser


## Eksterne lenker
*
MS «Bokn» (1947)

## Tysk fiskefartøy MS «Bremen»
* **1947**: Sjøsatt ferdig og levert fra Abeking & Rasmussen, Lemwerder i Vest-Tyskland som fiskefartøy / tråler **«Bremen»** til Flohr & Co. K.G., Bremen, Vest-Tyskland (kallesignal DFGH, fiskerinr. BX.373). Båten var rigget for seilføring i tillegg til motor.
* **1950**: Opplagt Bremerhaven.

## MS «Bokn»
* **1952**: Etter «Sandeid»s forlis desember 1951 hadde Stavangerske et prekært behov for ny tonnasje i rutefarten i Ryfylke og så seg om etter en rask måte å skaffe en moderne lokalrutebåt til korte og mellomlange ruter. Valget falt på den nesten nye, opplagte tråleren «Bremen» i Bremerhaven.
* **August 1952**: Solgt til Det Stavangerske Dampskibsselskab, Stavanger for dm 178 000. Gikk rett til Mützelfeldt Werft, Cuxhaven, Tyskland hvor den ble ombygget og forlenget til lokalrutebåt med helt nytt overbygg, styrehus, bakk og rigg. Nye kjenningsmål: 106,3’ x 20,2’ x 9,1’   Brt:210. Registrert for 293 passasjerer. Båten ble gjort helt ferdig på beddingen før sjøsetting.
* **8. november 1952**: Levert etter prøvetur som lokalrutebåt **«Bokn»**. Gikk så hjem til Stavanger ført av kaptein Edvard Aksnes.
* **November 1952**: Kald vinter gjorde at isen la seg tykk i Saudafjorden. «Bokn» måtte bryte råk for gamle DS «Hjelmeland» i ruten Stavanger-Sand-Sauda. «Bokn» egnet seg godt som isbryter.
* **21. november 1952**: Gikk første tur i rute; Stavanger-Skjold. «Bokn» gikk ellers i ulike ruter i hele Ryfylke; for eksempel på Sjernarøyane og Finnøy, hver onsdag på Rennesøy, Kvitsøy-Skudeneshavn i helgene («Bokn» var en god sjøbåt). Senere gikk den i Stavanger-Muslandsvåg –ruten, i ruten til Vatlandsvåg, og i lasteruten på Idse og Heng.
* **Vinter 1955**: Kald vinter. «Bokn» måtte bryte råk i Saudafjorden en rekke ganger.
* **1959**: Ny motor montert etter motorhavari: 4syl 2tev Wichmann dieselmotor 400bhk
* **1975**: Opplagt ved Stavangerskes verksted på Klasaskjæret i Stavanger.

## Etterhistorie
* **27. april 1976**: Solgt til Christoffer Sørensen, Stavanger for kr.140 000. Omdøpt **«Sørvest»**.
* **1. januar 1977**: Solgt til Hans Norland, Jørpeland / Stavanger for kr.340 000. Benyttet i tilbringertjeneste mellom Stord og Statfjord A-plattformen som da lå i Digernessundet. Siden benyttet til ulike turer i Ryfylkefjordene.
* **Mai 1981**: Solgt til Simon Møkster, Stavanger. Omdøpt **«Strildur»**.
* **November 1981**: Solgt til Roland Korn, Tyskland? / Panama.
* **1985**: Omdøpt **«Constancia»**.
* **1988**: Registrert i Puerto Cortes, Honduras.
* **1989**: Registrert i Hamburg, Tyskland.
* **pr. August 2002**: Lå i Barcelona, Spania som restaurantbåt (fortsatt pr. september 2011).

## Se også
* Det Stavangerske Dampskibsselskab
* Den Hvite Flåte

## Kilder
* Artikkel om Stavangerske i «Skipet» 1-2.1991 av Alf Johan Kristiansen
* «Fjordabådane», Magnus Torgersen  1981
* «Fjordabåtene», Jone Laugaland  2005
* «Den hvite flåte», Hugo C. Lütcherath  2008
* Tham Körner
* Trygve Eriksen jr.'s arkiv

## Eksterne lenker
* 
*
Historikk over verdensmesterskapsrekorder på 50 km kappgang

Dette er en liste over utviklingen av mesterskapsrekorder for **[[kappgang|50 km kappgang]]** ved verdensmesterskapene i friidrett utendørs.

## Herrer
Aqua Nor

**Aqua Nor** er en internasjonal fiskeoppdrettsmesse som avholdes annethvert år i Trondheim Spektrum i Trondheim. Messens standplasser preges av leverandører til oppdrettsnæringen. Aqua Nor ble for første gang arrangert i 1979. *Stiftelsen Nor-Fishing* arrangerer både Aqua Nor og Fiskerimessen Nor-Fishing. Disse avholdes vekselvis annethvert år. I 2025 arrangeres Aqua Nor fra 19. til 21. august.

Mellom 20 000 og 30 000 personer besøker messen hvert år.

## Referanser


## Eksterne lenker
* Aqua Nor
Else Marie Mustad Astrup

**Else Marie Mustad Astrup** (født 19. august 1950) er en norsk forretningskvinne og forfatter.

Astrup er medeier i Mustad Industrier AS. Hun er også styreleder for Marie Og Else Mustads Legat.

Else Marie Mustad Astrup er gift med forretningsmannen Ebbe C. Astrup.

## Bibliografi
* Else Marie Mustad Astrup, Gårder i Vestre Aker – et streiftog, 2001, ISBN 82-995746-0-9

## Referanser
Spirit Black

***Spirit Black*** er det sjette studioalbumet fra Jørn Landes soloprosjekt Jorn.

Albumet ble utgitt i Europa 5. juni, 2009, og i USA 9. juli samme år. Albumet ble innspilt i 2008 i Jailhouse studio i Danmark.

## Sporliste
# «Spirit Black» (J. Lande, W. Bendiksen, S. Ringsby, J. Iversen) – 4:41
# «Below» (J. Lande, J. Iversen) – 4:35
# «Road of the Cross» (J. Lande, W. Bendiksen) – 5:28
# «The Last Revolution» (J. Lande, W. Bendiksen, S. Ringsby, J. Berg, J. Iversen) – 3:40
# «City Inbetween» (J. Lande, R. Tekrö, P. Gelsomine) (Vagabond ny-innspilling) – 5:49
# «Rock'n'Roll Angel» (J. Lande, W. Bendiksen, S. Ringsby, J. Iversen) – 4:46
# «Burn Your Flame» (J. Lande, J. Bogberg) – 2:42
# «World Gone Mad» (J. Lande, W. Bendiksen, S. Ringsby, J. Iversen) – 4:20
# «I Walk Alone» (A. Wollbeck, M. Lindblom, H. Sommerdal) (Tarja Turunen coverlåt) – 4:28
# «The Sun Goes Down»(D. Wharton, P. Lynott) (Thin Lizzy coverlåt) (bonusspor på Limited Edition) – 6:28

## Personell
**Band**
*Jørn Lande – Vokal
*Jimmy Iversen – Gitar
*Tore Moren – Gitar
*Sid Ringsby – Bassgitar
*Willy Bendiksen – Trommer

Gjestemusikere
*Igor Gianola – Gitar på spor 5, 10, 11 
*Espen Mjøen – Bassgitar på spor 5 & 11
*Nic Angileri – Bassgitar på spor 10
*Jon Berg – Ekstra gitar på spor 6
*Tommy Hansen – Keyboard
Shalane Flanagan

**Shalane Flanagan** (født 8. juli 1981 i Marblehead, Massachussetts) er en amerikansk tidligere friidrettsutøver som konkurrerte i mellom- og langdistanseløping.

Hun deltok under OL 2004 i Athen der hun ble nummer 11 på 5000 meter. Hun løp den samme distansen i VM 2005 og 2007, og kom da på henholdsvis sjuende- og åttendeplass.

I OL 2008 i Beijing valgte hun å stille opp på både 5000 og 10&nbsp;000 meter og tok bronsemedalje på den lengste distansen og en tiendeplass på 5000 meter. 

Hun deltok i fire olympiske leker, vant New York City Marathon i 2017 og la opp i oktober 2019. 

## Referanser


## Eksterne lenker
*
17. serierunde i 2. divisjon avdeling 4 2009

**17. serierunde i 2. divisjon avdeling 4 2009** startet 21. august og ble avsluttet med Tromsø 2 mot FF Lillehammer 24. august.

## Resultater

## Eksterne lenker
* 2. divisjon avdeling 4 2009: Terminliste og resultater på altomfotball.no
Frans II av Frankrike

**Frans II av Frankrike**, fransk *François II de France*, (født 19. januar 1544, død 5. desember 1560) var konge av Frankrike (1559–1560) og kongegemal av Skottland (1558–1560). Han ble født i det kongelige slott ved Fontainebleau som sønn av Henrik II, konge av Frankrike (1519&ndash;1559) og Katarina av Medici (1519&ndash;1589). Han var sønnesønn av Frans I, konge av Frankrike, og Claude av Frankrike, og var bror av Karl IX, konge av Frankrike, og av Henrik III, også konge av Frankrike.

## Kongegemal av Skottland

Ved dødsfallet av kong Jakob V av Skottland ble hans seks dager gamle datter Maria Stuart, og eneste barn som var født i ekteskap, kronet til Skottlands dronning ved Stirling Castle den 9. september 1543 da hun var ni måneder gammel. Ekteskapet mellom Maria Stuart, skottenes dronning, og Frans, *dauphin* (tronarving) av Frankrike, ble arrangert av kong Henrik II av Frankrike i 1548 da Frans var kun fire år gammel. Da ekteskapsavtalen hadde blitt formelt blitt bekreftet ble den seks år gamle Maria sendt til Frankrike for å vokse opp ved det franske hoff inntil hun var gammel nok til bli gift.

Til tross for det faktum at Maria Stuart var høy for sin alder og snakket fransk flytende og Frans var unormalt liten og stammet, skal kong Henrik II ha kommentert at «fra den aller første dagen de møttes har min sønn og hun gått meget godt sammen som om de hadde kjent hverandre i lang tid».

Den 24. april 1558 ble den 14 år gamle tronarving gift med skottens dronning i en forening som ville gi de framtidige kongene av Frankrike den skotske trone og derigjennom også et krav på den engelske trone ettersom kong Henrik VII av England var Marias oldefar. Imidlertid fikk Maria og Frans ikke noen barn sammen i løpet av deres kortvarige ekteskap. Grunnene kan være flere, blant annet deres unge alder, Frans’ sykdom eller hans ikke nedsunkne testikler.

## Konge av Frankrike
Et år etter at Frans ble gift døde hans far Henrik II og Frans, fortsatt kun femten år gammel, ble kronet til konge av Frankrike ved Reims. Kongekronen var så tung at adelen måtte holde den på plass for ham. Hans mor, Katarina av Medici, ble utpekt som regent, men historikerne mener at det var Marias onkler François de Guise og Charles de Guise som i virkeligheten hadde denne reelle makten i Frankrike på denne tiden.

Frans II, som hele livet hadde vært et sykelig barn, døde den 5. desember 1560 i Orléans, Loiret, da han var seksten år gammel. En infeksjon i øret hadde forverret seg og førte til en byll (abscess) i hjernen. Han ble gravlagt i Klosterkirken Saint-Denis. Hans hustru, skottenes dronning, dro tilbake til sitt hjemland Skottland.

Frans ble etterfulgt av sin bror, Karl IX (1550&ndash;1574).

## Referanser


|-
Rui Silva (friidrettsutøver)

:*For den portugisiske langdistanseløperen, se [[Rui Pedro Silva]]*

**Rui Manuel Monteiro Silva** (født 1977) er en portugisisk friidrettsutøver som konkurrerer i mellomdistanseløp, hovedsakelig 1500 meter. 

Silva deltok i junior-VM i 1996 og ble nummer seks på 1500 meter. Det store gjennombruddet fikk han i 1998, da han ble europamester innendørs og tok sølv i EM utendørs i Budapest. Han kvalifiserte seg til finalen og ble nummer fem i innendørs-VM 1999. 

I 2000 tok han sølv i innendørs-EM på 3000 meter. Han deltok også i OL 2000 i Sydney, der ble han imidlertid slått ut i de innledende heatene. I innendørs-VM på hjemmebane i Lisboa i 2001 ble han verdensmester på tiden 3.51,06. Utendørs kom han til finalen i VM i Edmonton samme år, og ble nummer sju på tiden 3.35,74.

I 2002 ble han igjen europamester innendørs på tiden 3.49,93. Han tok i tillegg bronse ved EM i München. I 2003 ble han nummer fem i VM i Paris, denne gang på tiden 3.33,68. 

I 2004 ble han sølvmedaljør på 3000 meter i innendørs-VM i Budapest. I OL i Athen tok han bronse. 

I VM 2005 ble det bronsemedalje på 1500 meter på tiden 3.38,02. På grunn av skader måtte han stå over EM 2006, VM 2007 og OL 2008. Han innledet 2009 med å bli europamester innendørs på 1500 meter.

## Personlige rekorder
* 1500 meter – 3.30,07
* 3000 meter – 7.46,41 (innendørs 7.39,44)

## Referanser


## Eksterne lenker
*
Viktorija Stjopina

**Viktorija Ivanivna Stjopina**, ukrainsk Вікторія Іванівна Стьопіна (født 21. februar 1976 i Zaporizjzja) er en ukrainsk friidrettsutøver som konkurrerer i høydehopp.

Stjopinas første internasjonale mesterskapsfinale var VM-finalen 1999 da hun kom på sjuendeplass med 1,96. I VM 2003 ble hun nummer ni etter å ha gått over 1,90.

Karrierens foreløpige høydepunkt kom under OL 2004 da hun gikk over 2,02 for første gang og tok bronsemedaljen bak Jelena Slesarenko og Hestrie Cloete. Samme år ble hun nummer to bak Slesarenko ved IAAF World Athletics Final i Monaco.

Hun var også i finalen i VM 2005 i Helsingfors og ble nummer sju. I OL 2008 i Beijing holdt Stjopinas bestehopp på 1,93 bare til en tolvteplass.

## Personlige rekorder
* Høydehopp – 2,02

## Referanser


## Eksterne lenker
*
Godfrey Khotso Mokoena

**Godfrey Khotso Mokoena** (født 6. mars 1985 i Heidelberg) er en sørafrikansk friidrettsutøver som konkurrerer i lengdehopp og tresteg.

Mokoena slo igjennom under junior-VM 2004, der han vant gull i tresteg og sølv i lengde. Han deltok også under OL 2004 i Athen, der han ikke gikk videre til trestegfinalen. Samme skjebne led han i VM 2005 i Helsingfors.

Den første virkelige bragden på seniornivå kom under Samveldelekene 2006 der han tok sølv i tresteg og ble nummer fire i lengde. I 2007 var han med i VM i Osaka og ble nummer fem i lengde.

Han innledet 2008-sesongen ved å ta gull i lengde i innendørs-VM i Valencia. Utendørs hadde han også suksess &ndash; han tok sølv i OL i Beijing.

I 2009 tok han så sølvmedalje i lengde under VM i Berlin. Øvelsen ble vunnet av Dwight Phillips med et hopp på 8,47 meter.

Han vant gull i tresteg under Samveldelekene 2014 i Glasgow.
## Personlige rekorder
* Lengde – 8,50 meter (S-A rekord)
* Tresteg – 17,25 meter (S-A rekord)
* Høyde – 2,10 meter

## Referanser


## Eksterne lenker
*
Wojciech Szczęsny

**Wojciech Tomasz Szczęsny** (født 1990) er en polsk fotballspiller som spiller for den spanske klubben .

Han er sønn av den tidligere landslagsspilleren Maciej Szczęsny.

2010/2011 sesongen ble polakkens gjennombrudd på klubbnivå. Szczęsny fikk med seg en rekke kamper for Arsenals førstelag – inkludert spill i Europas gjeveste turnering, Champions League. I forkant av 2015/2016-sesongen signerte Arsenal målvakten Petr Čech, noe som reduserte Szczęsnys muligheter til fast førstelagspill. Han ble deretter lånt ut til den italienske klubben AS Roma ut sesongen.

Den 2. oktober 2024 gjorde han comeback som fotballspiller da han skrev under for  til den 30. juni 2025.

## Landslaget
Szczęsny ble tatt ut av trener Leo Beenhakker i s tropp til VM-kvalifiseringskampene mot  og  i september 2009 og fikk sin endelige debut mot  18. november 2009 som innbytter for Tomasz Kuszczak. 

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Referanser


## Eksterne lenker
* 
* Profil på Arsenal.com
* Profil  på SoccerNet.ESPN.go.com
* Profil på 90minut.pl
Ind-Eks-huset

**Ind-Eks-huset** er et kontor- og forretningsbygg som i dag er matrikulert til Henrik Ibsens gate 100, på Solli plass i Oslo. Det er oppført på tomten hvor «Det engelske kvarter» stod (Drammensveien 26–42, frem til det ble revet 2. januar 1962). Bygningen ble oppført som kontor- og representasjonslokaler for Norges Industriforbund og Norges Eksportråd, derav navnet «**Industriens og Eksportens Hus**», eller «Indekshuset».

Indekshuset er utført i prefabrikkerte betongelementer forblendet med hvit granitt, og første byggetrinn ble ferdigstilt i 1964. Det er tegnet av arkitekt John Engh, som mottok arkitekturprisen «Betongtavlen» for dette betongbygget. I 2011 ble bygget kåret til det styggeste i Oslo med 46% av stemmene.

Bygget er 57 meter høyt og har ca. 27&nbsp;000 m² gulvflate, inkludert fire etasjer under bakken. Over bakken er det 17 etasjer. Fondveggen i hovedvestibylen er utsmykket med det 33m² store mosaikk-verket «Sildefisket» av Rolf Nesch.

Både Regjeringskvartalet og Hydrobygget i Hydroparken (Bygdøy allé 2) er fra samme tidsepoke.

## Referanser


## Eksterne lenker
*
YIMBY

**YIMBY** er et partipolitisk uavhengig løst organisert grasrotnettverk i Norge og Sverige som er åpent for alle urbanister. YIMBY betyr «**yes in my backyard**», og er en motreaksjon på den omfattende NIMBY-ismen («*not in my backyard*») som har organisert seg i flere nordiske byer og tettsteder.

En YIMBY er positivt innstilt til forandringer og nybygninger av ulike slag. Organisasjonen ønsker at norske og svenske byer skal vokse og utvikle seg, og at denne veksten skjer på en bærekraftig måte. De ønsker tett bebygde byer med blandet bebyggelse som legger til rette for kollektivtrafikk, sykkelbruk og fotgjengere snarere enn biler. De vil ha dynamiske og funksjonelle bymiljøer som gir levende byer fremfor isolerte boligfelt som er typisk for norske og svenske byer i dag.

## Se også
* Gangbarhet, at et sted er fremkommelig, tilgjengelig og velkommende for fotgjengere
* Sykkelbarhet, hvor egnet et sted er for sykling

## Eksterne lenker
* Yimby-organisasjonen i Norge 
* Yimby-organisasjonen i Stockholm
* Yimby-organisasjonen i Göteborg
Beesoniidae

* *[[Beesonia]]*
* *[[Danumococcus]]*
* *[[Echinogalla]]*
* *[[Gallacoccus]]*
* *[[Limacoccus]]*
* *[[Mangatorea]]*

**Beesoniidae** er en familie med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner. 

## Utseende
De fleste Beesoniidae lever i galler og de voksne hunnene ser man sågodtsom aldri. De voksne hunnene er svært forenklet og man finner få gjenkjennelige strukturer som viser at de er insekter. Sett ovenfra er de gjerne omtrent sirkelrunde. Gallen ligner ofte på en frukt eller en bladknopp. 

## Levevis
De slektene som lever i den gamle verden (alle unntatt *[[Limacoccus]]*) er knyttet til tre-slektene *[[Dipterocarpus]]* og *[[Shorea]]* (familien Dipterocarpaceae), med noen få arter på eikeslekten (*[[Quercus]]*). De lever i oppsvulmede galler. Hunnen utvikler seg gjennom tre (slekten *[[Gallacoccus]]*) eller fire nymfestadier, hannen gjennom fem stadier. Hos slekten *[[Beesonia]]* forlater den voksne hunnen aldri den avkastede huden etter det siste nymfestadiet. Hos noen arter finnes det to eller flere former (morfer) av det første nymfestadiet, man antar at noen av disse kan være en steril soldatkaste som har til oppgave å forsvare gallen mot inntrengere, men dette er ikke sikkert vist. Hannene utvikler seg vanligvis inne i morens galle. Slekten *[[Limacoccus]]* fra Sør-Amerika lever på palmer og danner ikke galler.

## Utbredelse
De fleste av artene lever i Sørøst-Asia, bortsett fra slekten *[[Limacoccus]]* fra Sør-Amerika. Den eneste arten som forekommer naturlig i den palearktiske sone er *[[Beesonia napiformis]]* i Asia. I Europa forekommer ingen arter naturlig, men den søramerikanske *[[Limacoccus brasiliensis]]* har etablert seg noen steder.
Det finnes også én art i Australia.

## Systematisk inndeling

* ordenen Nebbmunner, Hemiptera
** underordenen Plantelus, Sternorrhyncha
*** overfamilien Skjoldlus, Coccoidea
**** familien Beesoniidae
***** slekten *[[Beesonia]]* – 4 arter
****** *[[Beesonia dipterocarpi]]* Green
****** *[[Beesonia ferrugineus]]* (Froggatt) – Australia
****** *[[Beesonia napiformis]]* (Kuwana) – eneste naturlig forekommende art i den palearktiske sone
****** *[[Beesonia shoreae]]* Takagi
***** *[[Danumococcus parashoreae]]* Takagi & Hodgson
***** *[[Echinogalla pustulata]]* Takagi
***** slekten *[[Gallacoccus]]* – 4 arter
****** *[[Gallacoccus anthonyae]]* Beardsley
****** *[[Gallacoccus heckrothi]]* Takagi
****** *[[Gallacoccus secundus]]* Beardsley
****** *[[Gallacoccus spinigalla]]* Takagi
***** slekten *[[Limacoccus]]* Bondar, 1929 – 4 arter
****** *[[Limacoccus brasiliensis]]* (Hempel, 1934) -eneste art som forekommer i Europa
****** *[[Limacoccus kosztarabi]]* Foldi
****** *[[Limacoccus serratus]]* Bondar
****** *[[Limacoccus venezuelana]]* Foldi
***** *[[Mangatorea hopeae]]* Takagi

## Kilder
* Liste over alle beskrevne arter
* Beesoniidae på ScaleWeb
* Fauna Europaea, utbredelsesdatabase over europeiske dyr 
## Eksterne lenker
*
Lolo Jones

**Lori Susan Jones**, kjent som **Lolo Jones** (født 5. august 1982 i Des Moines, Iowa) er en amerikansk hekkeløper og bobsleighkjører. Hun ble nummer seks i VM-finalen i Osaka 2007 og vant 60 meter hekk ved innendørs-VM i Valencia 2008. Jones ble den nest raskeste amerikaner på 60 meter hekk gjennom tidene med 7,77 da hun kom på andreplass bak Susanna Kallur da sistnevnte satte ny verdensrekord i Karlsruhe.

Under det amerikanske OL-uttaket i Eugene 5. august 2008 løp Jones 100 meter hekk på tiden 12,29. Løpet ble gjennomført i kraftig medvind (+ 3,8 m/sek), så tiden kan ikke godkjennes som rekord. Det er imidlertid den raskeste tiden som noen sinne er notert på distansen i medvind, og den raskeste tiden på seks år (blant både godkjente og ikke-godkjente resultater).

Under OL 2008 i Beijing var Jones favoritt foran finalen 100 meter hekk etter å ha løpt på 12,43 i semifinalen. I finalen kom hun borti den nest siste hekken, tapte litt tid, og havnet helt nede på sjuendeplass. 

Hun satte ny mesterskapsrekord på 60 meter hekk ved VM i friidrett innendørs 2010, med tiden 7,72, og vant gull foran Perdita Felicien og Priscilla Lopes-Schliep. 

## Bobsleigh
Jones er del av det amerikanske teamet som skal kjøre bobsleigh under vinter-OL 2014 i Sotsji.

## Bakgrunn
Jones vokste opp i Des Moines, Iowa sammen med sin mor, som også heter Lori Susan Jones. Navnelikheten med mor åpnet for at lille Lori ble Lolo. I løpet av Jones første åtte år i skole, gikk hun på åtte ulike skoler. Jones har røtter av afroamerikansk, amerikanskindiansk, fransk og norsk avstamming.

## Personlige rekorder
;Utendørs
* 100 meter hekk: 12,43 (2008)
* 100 meter: 11,24 (2006)

;Innendørs
* 60 meter hekk: 7,72 (2010)
* 50 meter hekk: 6,78 (2012)
* 60 meter: 7,29 (2003)

## Referanser


## Eksterne lenker
* 
*